Държавен вестник, бр. 56, 2020 г., стр. 19

БРОЙ  56	
Д Ъ Р Ж А В Е Н  В Е С Т Н И К 	
СТР.  19  
(6) Финансова помощ не се предоставя на 
кандидат/ползвател на помощта, за който се 
установи наличие на изкуствено създадено 
условие за получаване на помощта.
Раздел ІІІ
Финансова помощ
Чл. 91. (1) Размерът на финансовата помощ 
е 0,04 лв. за един литър вино, складирано 
за период от 1 месец, или еквивалентната/
преизчислената стойност на ден.
(2) Финансовата помощ по ал. 1 се пре­
доставя за складирана партида вино. Ми­
нималният период за складиране на виното 
е 1 месец. 
(3) Не се предоставя финансово подпома­
гане за складирана партида вино, изведена 
от склад/помещение за съхранение, преди да 
е изтекъл периодът на съхранение, посочен 
в заявлението по чл. 92, ал. 2.
(4) Максималният размер на финансовата 
помощ от Европейския фонд за гарантиране 
на земеделието по мярката е 100 % от стой­
ността на допустимите разходи за дейността 
по чл. 89.
Раздел ІV
Условия и ред за подаване на заявление за 
предоставяне на финансова помощ
Чл. 92. (1) Изпълнителният директор на 
ДФЗ със заповед определя периода за прием 
по мярката, бюджета по мярката и утвърждава 
образците на документи за кандидатстване 
по мярката. 
(2) Заявление за предоставяне на финан­
сова помощ на хартиен и електронен носител 
по мярка „Кризисно съхранение на вино“ 
се подава в ЦУ на ДФЗ. Към заявлението 
се прилагат:
1. заверен препис на изрично нотариално 
заверено пълномощно или оригинал на из­
рично нотариално пълномощно, когато за­
явлението се подава от упълномощено лице;
2. копие на документ, доказващ собстве­
ност на склада/помещението за съхранение 
или право на ползване на склада – нотари­
ален акт, договор за наем и др.; договорът 
за наем задължително съдържа клауза за 
допускане на служители на ДФЗ в склада 
през периода на съхранение на виното, 
както и периодите за съхранение на всяка 
от партидите вино, която ще бъде заявена 
по мярката;
3. документ в оригинал от банката, удос­
товеряващ, че кандидатът по чл. 90 е титуляр 
на банковата сметка, вписана в заявлени­
ето за предоставяне на финансова помощ; 
документът следва да съдържа IBAN, BIC, 
име на титуляря на банковата сметка, име 
на банката;
4. удостоверение за актуално състояние в 
оригинал или нотариално заверено копие – за 
юридическите лица с нестопанска цел, които 
не са вписани в регистъра на юридическите 
лица с нестопанска цел към Агенцията по 
вписванията, издадено не по-рано от 3 месеца 
преди подаването на заявлението;
5. копия на записите в дневници № 3 и 
6, отнасящи се за съхраняваната партида, и 
копие на справка, заверена от счетоводител, 
удостоверяваща наличните количества вино 
в предприятието. 
(3) В заявлението по ал. 2 за всяка съх­
ранявана партида задължително се посочва:
1. датата, на която виното е внесено за 
съхранение, и периодът на съхранение;
2. място на съхранението;
3. начин на съхранение – бутилирано, 
опаковано или наливно;
4. описание на партидата:
а) за наливни вина – с данни от дневник 
№ 3: категория, наименование, съхранява­
но количество от партидата; бяло/червено, 
сорт, година, съд, в който се съхранява;
б) за бутилирани/опаковани вина – с 
данни от дневник № 6: категория, търговско 
наименование, брой и обем на бутилки/опа­
ковки, номер на производствена партида с 
дата на бутилиране, бяло/червено, сорт, годи­
на; бутилираното/опакованото вино, заявено 
за съхранение по мярката, се съхранява в 
затворени складове/затворени помещения.
(4) Не се допуска една партида да бъде 
съхранявана в два различни склада/поме­
щения за съхранение.
(5) Заявлението за предоставяне на фи­
нансова помощ и приложените към него 
документи могат да бъдат поправяни и 
коригирани след подаването им само при 
очевидни грешки, признати от ДФЗ въз 
основа на цялостна преценка на конкрет­
ния случай, и при условие че кандидатът е 
действал добросъвестно.
(6) При приемане на заявлението се про­
верява самоличността и представителната 
власт на заявителя.
(7) Държавен фонд „Земеделие“ извършва 
административна проверка на документите 
към заявлението по ал. 2 и когато кандида­
тът заявява съхранение на виното в данъчен 
склад – служебна проверка в регистъра на 
лицензираните складодържатели и данъчните 
складове, публикуван на електронната стра­
ница на Агенция „Митници“, за данъчния 
склад, в които се съхраняват заявените за 
подпомагане партиди вино.